12.

A szöveg a következő cikkekkel egészül ki: „29c. cikk A rockalli foltos tőkehal védett területe az ICES VI alterületen (1) A horogsorok kivételével tilos a rockalli foltostőkehal halászata a WGS84 rendszerben megadott alábbi földrajzi koordinátákat sorrendben loxodromákkal összekötő vonalak által határolt területeken belül: — é. sz. 57° 00′, ny. h. 15° 00′ — é. sz. 57° 00′, ny. h. 14° 00′ — é. sz. 56° 30′, ny. h. 14° 00′ — é. sz. 56° 30′, ny. h. 15° 00′ — é. sz. 57° 00′, ny. h. 15° 00′. 29d. cikk A közönséges tőkehal, a foltos tőkehal és a vékonybajszú tőkehal halászatára vonatkozó korlátozás az ICES VI alterületen (1) Tilos a közönséges tőkehalra, foltos tőkehalra és vékonybajszú tőkehalra irányuló halászati tevékenységet folytatni az ICES VIa körzet azon részén, amely a WGS84 rendszerben megadott következő koordinátákat sorrendben loxodromákkal összekötő vonaltól keletre vagy délre terül el: — é. sz. 54° 30′, ny. h. 10° 35′ — é. sz. 55° 20′, ny. h. 09° 50′ — é. sz. 55° 30′, ny. h. 09° 20′ — é. sz. 56° 40′, ny. h. 08° 55′ — é. sz. 57° 00′, ny. h. 09° 00′ — é. sz. 57° 20′, ny. h. 09° 20′ — é. sz. 57° 50′, ny. h. 09° 20′ — é. sz. 58° 10′, ny. h. 09° 00′ — é. sz. 58° 40′, ny. h. 07° 40′ — é. sz. 59° 00′, ny. h. 07° 30′ — é. sz. 59° 20′, ny. h. 06° 30′ — é. sz. 59° 40′, ny. h. 06° 05′ — é. sz. 59° 40′, ny. h. 05° 30′ — é. sz. 60° 00′, ny. h. 04° 50′ — é. sz. 60° 15′, ny. h. 04° 00′. (2) Az e cikk (1) bekezdésében meghatározott területen tartózkodó valamennyi hajó gondoskodik arról, hogy a fedélzetén szállított halászeszközei a közös halászati politika szabályainak betartását biztosító közösségi ellenőrző rendszer létrehozásáról szóló, 2009. november 20-i 1224/2009/EK tanácsi rendelet (10) 47. cikkével összhangban legyenek lerögzítve és elhelyezve. (3) Az (1) bekezdéstől eltérve, az (1) bekezdésben említett területeken engedélyezett a cölöpökkel rögzített part menti hálókkal, fésű- és étikagyló-kotróhálókkal, kézi horogsorokkal, gépesített orsós horogsorokkal, húzóhálókkal és tengerparti vonóhálókkal, csapdákkal és kosarakkal folytatott halászati tevékenység, amennyiben: a) a cölöpökkel rögzített part menti hálókon, fésű- és étikagyló-kotróhálókon, kézi horogsorokon, gépesített orsós horogsorokon, húzóhálókon és tengerparti vonóhálókon, csapdákon és kosarakon kívül a fedélzeten nincs más halászeszköz; valamint b) a fedélzeten csak makrélát, sávos tőkehalat, fekete tőkehalat és lazacot vagy – a puhatestűek kivételével – kagylókat és héjas állatokat tárolnak, ilyeneket rakodnak ki vagy visznek a szárazföldre. (4) Az (1) bekezdéstől eltérve, az említett bekezdésben meghatározott területen halászati tevékenység végezhető 55 milliméternél kisebb szembőségű hálókkal, amennyiben: a) a fedélzeten nincs 55 milliméteres vagy annál nagyobb szembőségű háló; valamint b) heringen, makrélán, szardínián, szardinellán, fattyúmakrélán, spratton, vékonybajszú tőkehalon, disznófejű halon és ezüstlazacon kívül a fedélzeten nem tárolnak más halat. (5) Az (1) bekezdéstől eltérve, az említett bekezdésben meghatározott területen halászati tevékenység végezhető 120 milliméternél nagyobb szembőségű kopoltyúhálókkal, amennyiben: a) azokat kizárólag az é. sz. 59°-tól délre fekvő területen alkalmazzák; b) a kivetett kopoltyúháló maximális hossza hajónként 20 km; c) a merítési idő legfeljebb 24 óra; és d) a fogás legfeljebb 5 %-át vékonybajszú tőkehal és közönséges tőkehal alkotja. (6) Az (1) bekezdéstől eltérve, az említett bekezdésben meghatározott területen halászati tevékenység végezhető 90 milliméternél nagyobb szembőségű kopoltyúhálókkal, amennyiben: a) ezeket csak a partvonaltól számított három tengeri mérföldön belül és egy naptári hónapban legfeljebb 10 napra; b) a kivetett kopoltyúháló maximális hossza 1 000 méter; c) a merítési idő legfeljebb 24 óra; és d) a fogás legalább 70 %-át kis macskacápa alkotja. (7) Az (1) bekezdéstől eltérve, a norvég homár halászata az említett bekezdésben meghatározott területen engedélyezett, amennyiben: a) az alkalmazott halászeszköz – a XIVa. melléklet 2–5. pontjával összhangban –szelektáló ráccsal, vagy a XIVc. melléklet szerinti négyzetes hálószemekből álló panellel, vagy ugyanilyen nagy szelektivitású egyéb eszközzel van ellátva; b) a halászeszköz legalább 80 milliméter szembőségű hálóval rendelkezik; c) a fedélzeten tárolt fogás tömegének legalább 30 %-a norvég homár. A HTMGB kedvező szakvéleménye alapján a Bizottság végrehajtási aktusok útján meghatározza, hogy az a) pont alkalmazásában mely eszközök minősülnek ugyanolyan nagy szelektivitásúnak. (8) A (7) bekezdés nem alkalmazandó a WGS84 rendszerben megadott, következő földrajzi koordinátákat sorrendben loxodromákkal összekötő vonallal határolt földrajzi területen: — é. sz. 59° 05′, ny. h. 06° 45′ — é. sz. 59° 30′, ny. h. 06° 00′ — é. sz. 59° 40′, ny. h. 05° 00′ — é. sz. 60° 00′, ny. h. 04° 00′ — é. sz. 59° 30′, ny. h. 04° 00′ — é. sz. 59° 05′, ny. h. 06° 45′. (9) Az (1) bekezdéstől eltérve, a vonóhálókkal, fenékvonóhálókkal vagy hasonló eszközökkel történő halászat az említett bekezdésben meghatározott területen engedélyezett, amennyiben: a) a legalább 15 m teljes hosszúságú hajók esetében a hajó fedélzetén levő valamennyi háló szembősége legalább 120 milliméter, a többi hajó esetében pedig legalább 110 milliméter; b) abban az esetben, ha a fedélzeten tárolt fogásnak kevesebb mint 90 %-a fekete tőkehal, a használt halászeszköz rendelkezik a XIVc. mellékletben leírt négyzetes hálószemekből álló panellel; és c) abban az esetben, ha a hajó teljes hosszúsága nem haladja meg a 15 métert, függetlenül a fedélzeten tárolt feketetőkehal-fogás mennyiségétől, a használt halászeszköz rendelkezik a XIVd. mellékletben leírt négyzetes hálószemekből álló panellel. (10) A HTMGB tudományos szakvéleményének fényében a Bizottság legkésőbb 2015. január 1-jén, és azt követően legalább minden második évben értékeli a (9) bekezdésben meghatározott eszközök jellemzőit, és adott esetben a (9) bekezdés módosítására irányuló javaslatot terjeszt az Európai Parlament és a Tanács elé. (11) A (9) bekezdés nem alkalmazandó a WGS84 rendszerben megadott, következő földrajzi koordinátákat sorrendben loxodromákkal összekötő vonallal határolt földrajzi területen: — é. sz. 59° 05′, ny. h. 06° 45′ — é. sz. 59° 30′, ny. h. 06° 00′ — é. sz. 59° 40′, ny. h. 05° 00′ — é. sz. 60° 00′, ny. h. 04° 00′ — é. sz. 59° 30′, ny. h. 04° 00′ — é. sz. 59° 05′, ny. h. 06° 45′. (12) Január 1. és március 31., valamint október 1. és december 31. között minden évben tilos bárminemű halászati tevékenységet folytatni a tőkehalállományokra és az ezen állományok halászatára vonatkozó hosszú távú terv létrehozásáról szóló, 2008. december 18-i 1342/2008/EK tanácsi rendelet (11) I. mellékletében meghatározott eszközök felhasználásával, az ICES VIa körzetnek a WGS84 rendszerben megadott következő koordinátákat sorrendben loxodromákkal összekötő vonalak által határolt részén: — é. sz. 55° 25′, ny. h. 7° 07′ — é. sz. 55° 25′, ny. h. 7° 00′ — é. sz. 55° 18′, ny. h. 6° 50′ — é. sz. 55° 17′, ny. h. 6° 50′ — é. sz. 55° 17′, ny. h. 6° 52′ — é. sz. 55° 25′, ny. h. 7° 07′. Sem a tengeri halászhajó kapitánya, sem a fedélzeten tartózkodó más személy nem kötelezheti a fedélzeten tartózkodó személyeket, illetve nem engedélyezheti számukra, hogy megkíséreljék a meghatározott területen lévő halak halászatát, vagy a kifogott halak kirakodását, átrakodását vagy a fedélzeten tartását. (13) Január 1. és december 31. között minden érintett tagállam fedélzeti megfigyelőprogramot hajt végre az (5), (6), (7) és (9) bekezdésben foglalt eltéréseket élvező hajók fogásaival és a visszadobásokkal kapcsolatos mintavétel céljából. A megfigyelőprogramokat a vonatkozó előírásokban foglalt kötelezettségek sérelme nélkül kell végrehajtani, és törekedni kell a közönségestőkehal-, a foltostőkehal- és a vékonybajszútőkehal-fogások és -visszadobások legalább 20 %-os pontossággal történő megbecsülésére. (14) Az érintett tagállamok minden évben jelentést készítenek a megfigyelőprogram hatálya alá tartozó hajók teljes fogásairól és visszadobásairól, és azt legkésőbb a következő naptári év február 1-jéig benyújtják a Bizottságnak. (15) A HTMGB tudományos szakvéleményének fényében a Bizottság legkésőbb 2015. január 1-jén, és azt követően legalább minden második évben értékeli a közönséges tőkehal, a foltos tőkehal és a vékonybajszú tőkehal állományainak állapotát az (1) bekezdésben meghatározott területen, és adott esetben e cikk módosítására irányuló javaslatot terjeszt az Európai Parlament és a Tanács elé. 29e. cikk A közönséges tőkehal halászatára vonatkozó korlátozás az ICES VII alterületen (1) Minden évben a február 1-jétől március 31-ig tartó időszakban tilos halászati tevékenységet folytatni az ICES VII alterületen belül a következő statisztikai ICES-négyszögek alkotta területen: 30E4, 31E4, 32E3. Ez a tilalom nem alkalmazandó az alapvonaltól számított 6 tengeri mérföld szélességű sávban. (2) Az (1) bekezdéstől eltérve, az ott említett területeken és időszakokban engedélyezett a cölöpökkel rögzített part menti hálókkal, fésű- és étikagyló-kotróhálókkal, húzóhálókkal és tengerparti vonóhálókkal, kézi horogsorokkal, gépesített orsós horogsorokkal, csapdákkal és kosarakkal folytatott halászati tevékenység, amennyiben: a) a cölöpökkel rögzített part menti hálókon, fésű- és étikagyló-kotróhálókon, húzóhálókon és tengerparti vonóhálókon, kézi horogsorokon, gépesített orsós horogsorokon, csapdákon és kosarakon kívül a fedélzeten nincs más halászeszköz; valamint b) a fedélzeten csak makrélát, sávos tőkehalat, lazacot vagy – a puhatestűek kivételével – kagylókat és héjas állatokat rakodnak ki, tárolnak, vagy visznek a szárazföldre. (3) Az (1) bekezdéstől eltérve, az említett bekezdésben meghatározott területen halászati tevékenység végezhető 55 milliméternél kisebb szembőségű hálókkal, amennyiben: a) a fedélzeten nincs 55 milliméteres vagy annál nagyobb szembőségű háló; valamint b) heringen, makrélán, szardínián, szardinellán, fattyúmakrélán, spratton, vékonybajszú tőkehalon, disznófejű halon és ezüstlazacon kívül a fedélzeten nem tárolnak más halat. 29f. cikk A kék menyhal védelmére vonatkozó különös szabályok (1) Minden évben a március 1-jétől május 31-ig tartó időszakban tilos halászati utanként 6 tonnánál nagyobb mennyiségű kék menyhalat a fedélzeten tárolni az ICES VIa körzetnek a WGS84 rendszerben megadott következő koordinátákat sorrendben loxodromákkal összekötő vonalak által határolt részén: a) A skót kontinentális talapzat széle — é. sz. 59° 58′, ny. h. 07° 00′ — é. sz. 59° 55′, ny. h. 06° 47′ — é. sz. 59° 51′, ny. h. 06° 28′ — é. sz. 59° 45′, ny. h. 06° 38′ — é. sz. 59° 27′, ny. h. 06° 42′ — é. sz. 59° 22′, ny. h. 06° 47′ — é. sz. 59° 15′, ny. h. 07° 15′ — é. sz. 59° 07′, ny. h. 07° 31′ — é. sz. 58° 52′, ny. h. 07° 44′ — é. sz. 58° 44′, ny. h. 08° 11′ — é. sz. 58° 43′, ny. h. 08° 27′ — é. sz. 58° 28′, ny. h. 09° 16′ — é. sz. 58° 15′, ny. h. 09° 32′ — é. sz. 58° 15′, ny. h. 09° 45′ — é. sz. 58° 30′, ny. h. 09° 45′ — é. sz. 59° 30′, ny. h. 07° 00′ — é. sz. 59° 58′, ny. h. 07° 00′. b) A Rosemary-pad széle — é. sz. 60° 00′, ny. h. 11° 00′ — é. sz. 59° 00′, ny. h. 11° 00′ — é. sz. 59° 00′, ny. h. 09° 00′ — é. sz. 59° 30′, ny. h. 09° 00′ — é. sz. 59° 30′, ny. h. 10° 00′ — é. sz. 60° 00′, ny. h. 10° 00′ — é. sz. 60° 00′, ny. h. 11° 00′. Nem foglalja magában a WGS84 rendszerben megadott következő koordinátákat sorrendben loxodromákkal összekötő vonallal határolt területet: — é. sz. 59° 15′, ny. h. 10° 24′ — é. sz. 59° 10′, ny. h. 10° 22′ — é. sz. 59° 08′, ny. h. 10° 07′ — é. sz. 59° 11′, ny. h. 09° 59′ — é. sz. 59° 15′, ny. h. 09° 58′ — é. sz. 59° 22′, ny. h. 10° 02′ — é. sz. 59° 23′, ny. h. 10° 11′ — é. sz. 59° 20′, ny. h. 10° 19′ — é. sz. 59° 15′, ny. h. 10° 24′. (2) Az (1) bekezdésben említett területekre való belépéskor és onnan történő kilépéskor a halászhajó parancsnoka feljegyzi a hajónaplóba a belépés és a kilépés dátumát, időpontját és pontos helyét. (3) Az (1) bekezdésben említett két területen, amennyiben egy hajón 6 tonna kék menyhal gyűlik össze: a) a hajó haladéktalanul abbahagyja a halászatot, és kilép a szóban forgó területekről; b) a fogás kirakodásáig egyik területre sem léphet be újra; c) a tengerbe semmilyen mennyiségű kék menyhalat nem engedhet vissza. (4) A mélytengeri állományok halászatára vonatkozó különleges hozzáférési követelmények és kapcsolódó feltételek megállapításáról szóló, 2002. december 16-i 2347/2002/EK tanácsi rendelet (12) 8. cikkében említett, az (1) bekezdésben meghatározott területek egyikén tartózkodó halászhajókra kijelölt megfigyelők – az említett cikk (4) bekezdésében említett kötelezettségeiken túlmenően – megmérik a kék menyhal fogásainak megfelelő mintáiban található egyedeket, és meghatározzák az almintákban lévő halak ivarérettségét. A HTMGB szakvéleménye alapján a tagállamok részletes eljárásokat dolgoznak ki a mintavételre és az eredmények összevetésére. (5) Minden évben a február 15. és április 15. közötti időszakban tilos a fenékvonóhálók, kopoltyúhálók, illetve horogsorok használata a WGS84 koordináta-rendszerben megadott következő koordinátákat sorrendben loxodromákkal összekötő vonalak által határolt területen belül: — é. sz. 60° 58,76′, ny. h. 27° 27,32′ — é. sz. 60° 56,02′, ny. h. 27° 31,16′ — é. sz. 60° 59,76′, ny. h. 27° 43,48′ — é. sz. 60° 03,00′, ny. h. 27° 39,41′ — é. sz. 60° 58,76′, ny. h. 27° 27,32′. 29g. cikk Az ICES I és II alterület nemzetközi vizein folytatott vörösálsügér-halászatra vonatkozó intézkedések (1) A vörös álsügérnek az ICES I és II alterület nemzetközi vizein folyó célzott halászata kizárólag a július 1. és december 31. közötti időszakban engedélyezett olyan hajók számára, amelyek az északkelet-atlanti halászatban folytatandó jövőbeni többoldalú halászati együttműködésről szóló egyezmény területén alkalmazandó ellenőrzési és végrehajtási rendszer meghatározásáról és a 2791/1999/EK tanácsi rendelet hatályon kívül helyezéséről szóló, 2010. december 15-i 1236/2010/EU európai parlamenti és tanácsi rendelet (13) 3. cikkének 3. pontja szerinti fogalommeghatározásban szereplő NEAFC szabályozási területen korábban is folytattak vörösálsügér-halászatot. (2) A hajók a más halfajok halászata során fogott járulékos vörösálsügér-fogásukat a hajón lévő teljes fogás 1 %-ára korlátozzák. (3) Az e halászati területen fogott, belezett és fejezett – a japán metszést is ideértve – vörös álsügérekre alkalmazandó átváltási tényező 1,70. (4) Az 1236/2010/EU rendelet 9. cikke (1) bekezdésének b) pontjától eltérve az ilyen halászatot folytató halászhajók parancsnokai naponta jelentést tesznek fogásukról. (5) Az 1236/2010/EU rendelet 5. cikkében foglalt rendelkezések teljesülése mellett a vörös álsügér halászatára vonatkozó engedély csak akkor érvényes, ha a hajók által az említett rendelet 9. cikkének (1) bekezdése alapján benyújtott jelentéseket a 9. cikke (3) bekezdésének megfelelően nyilvántartják. (6) A tagállamok biztosítják, hogy a lobogójuk alatt közlekedő hajókon tudományos megfigyelők tudományos adatokat gyűjtsenek. Az összegyűjtött adatok tartalmazzák legalább a nemre, az életkorra és a testhosszra vonatkozó, mélységi bontásban megadott reprezentatív adatokat. Ezt az információt a tagállamok illetékes hatóságai elküldik az ICES-nek. (7) A Bizottság tájékoztatja a tagállamokat arról, hogy a NEAFC titkársága mikor értesítette a NEAFC szerződő feleit a teljes kifogható mennyiség teljes mértékű kimerítéséről. E naptól kezdődően a tagállamok a lobogójuk alatt közlekedő hajók számára megtiltják a vörös álsügér célzott halászatát. 29h. cikk Az Irminger-tengeren és a vele szomszédos tengereken folytatott vörösálsügér-halászatra vonatkozó intézkedések (1) Tilos a vörös álsügér halászata az ICES V alterület nemzetközi vizein és az ICES XII és XIV alterület uniós vizein. Az első albekezdéstől eltérve a május 11-től december 31-ig tartó időszakban a WGS84 rendszerben megadott következő koordinátákat sorrendben loxodromákkal összekötő vonalak által határolt részen (a továbbiakban: a vörösálsügér-védelmi terület) engedélyezett a vörösálsügér-halászat: — é. sz. 64° 45′, ny. h. 28° 30′ — é. sz. 62° 50′, ny. h. 25° 45′ — é. sz. 61° 55′, ny. h. 26° 45′ — é. sz. 61° 00′, ny. h. 26° 30′ — é. sz. 59° 00′, ny. h. 30° 00′ — é. sz. 59° 00′, ny. h. 34° 00′ — é. sz. 61° 30′, ny. h. 34° 00′ — é. sz. 62° 50′, ny. h. 36° 00′ — é. sz. 64° 45′, ny. h. 28° 30′. (2) Az (1) bekezdéstől eltérve uniós jogi aktussal engedélyezhető az Irminger-tengeren és a vele szomszédos tengereken található vörösálsügér-védelmi területen kívül folytatott vörösálsügér-halászat minden évben a május 11-től december 31-ig tartó időszakban, tudományos szakvélemények alapján, és amennyiben a NEAFC kidolgozott egy, az adott földrajzi területen élő vörös álsügérre vonatkozó helyreállítási tervet. Kizárólag azon uniós hajók vehetnek részt e halászatban, amelyeket a lobogójuk szerinti tagállam megfelelően felhatalmazott erre, és amelyekről az adott tagállam az 1236/2010/EU rendelet 5. cikkében előírtak szerint értesítette a Bizottságot. (3) Tilos a 100 milliméternél kisebb szembőségű vonóhálók használata. (4) Az e halászati területen fogott, belezett és fejezett – a japán metszést is ideértve – vörös álsügérekre alkalmazandó átváltási tényező 1,70. (5) A vörösálsügér-védelmi területen kívül halászati tevékenységet folytató halászhajó parancsnoka napi rendszerességgel, az egyes naptári napokon végzett halászati műveletek befejezését követően továbbítja az 1236/2010/EU rendelet 9. cikke (1) bekezdésének b) pontjában előírt fogási jelentést. A jelentés feltünteti a fogásokra vonatkozó utolsó közlés óta halászott, fedélzeten lévő fogásmennyiségeket. (6) Az 1236/2010/EU rendelet 5. cikkében foglalt rendelkezések teljesülése mellett a vörös álsügér halászatára vonatkozó engedély csak akkor érvényes, ha a hajók által benyújtott jelentések összhangban állnak az említett rendelet 9. cikkének (1) bekezdésével, és azokat a 9. cikke (3) bekezdésének megfelelően nyilvántartják. (7) A (6) bekezdésben említett jelentéseket a vonatkozó előírásoknak megfelelően kell elkészíteni.